Palembang, BeritaRakyatSumatera – Berita Hiburan: Hari ni duo kanco becerito di Pakjo ,Cerito nyo sehabis makan siang ,Regar bekato dengan adi . Oi Lur dak teraso puaso denget lagi datang. Yo nian uji adi kawannyo,sambil besender di Seng Buruk.
Cak mano kito ni nak beli Saur kato regar, ai ..dengan santai nyo adi jawab”Kito serake bae dengan tuhan lur”serake makmano kato regar”bepasrah lur uji adi.
Keduo nyo diam dengan pikiran di benak kepalak masing masing.dak lamo adi bekato“lur uji kabar kito nak PSBB” ,Apo dio PSBB tu ? uji regar betanyo?..Itu na yang kito di perintake dak boleh Metu dari Rumah,apolagi Bekumpul Rami-Rami.
“Ohhh bearti dak katek Pengaruh dengan kito lur,karno kito dak begawe dengan wong rami rami,cuma wong 6 bae” uji regar, Ado lur di situ di buat salah sikoknyo kito di suruh Begawe dan Beribadah di Rumah,jadi bakal tutup tempat kito Begawe ni.
Ai cacam lur,kito ni Begawe Buruh harian lepas,Mak mano nak Makan kalu tempat kito Begawe ni di tutup. Yo jugo yo, uji Adi sambil Ngaut kepalak dak Gatal.
“Makmano solusi Pemerintah kito” .kato adi.”na itu dio,Sampai sekarang dak jelas,kemaren KTP samo KK aku sudah di mintak RT,Katonyo untuk di data nak di bagi Sembako,tapi Ngut mak ini kito belum dapat jawab Regar.Ai Cacam,ngapo samo nian lur,Tempat aku cak itu jugo.uji adi.
Regar bekato lagi”Ai Lur ngapo nian korona itu dak datang musim pilian kemaren ,Cobolah aman datang waktu musim PILKADA kemaren.Ceto!! dak Teumbang Ambing cak ini Nasib kito,uji Regar.
Ado Nian lur uji adi “Masuk GOT lagi tahan…Apolagi kalu Ngenjuk Sembako,Duit-Duit Negara !Nak apolagi yang di Tunggu,Cobolah Ijoke kito Ni. Kalu dak diboleh ke Pemerintah Pusat jawab Regar.. “Ai ngok Kito ni Wong kecik Lur, galak jugo Nonton Tv….Uji Bik Sri, Sisir bae Duit-duit Proyek yang Nak di Bangunke Tu. Pacak Di pindake untuk Kito Rakyat yang keno Dampak korona Ni.k ato adi mengurui Regar.
Itu yang dak Cocok dengan Bibik Sri kau Tu.Dak kado nian Duit Nak di Sisiri ??? Mak mano Cerito nyo Lur !!!,Bangso Duit tu bukan Pacak di Sisir, Tapi Nak Di kantongin Uji Regar Ber argumen.
Yo Nian Yo ? dak kado nian nak Disisiri ? Tapi Yang Pasti ,Duit Tu Jelas Dak Di Bawak Mati Lur,,Na Kalu itu Aku Sepakat…..Uji Regar Sambil ketawo. Payo kito begawe lagi Lur, Keduo nyo sepakat Nutup Cerito. (rama)
min_Latn min_Latn min_Latn min_Latn min_Latn min_Latn min_Latn bjn_Latn min_Latn min_Latn